SET50 ยังไม่พ้นขาลง… S50U18 พลิกปิดลบจากเปิดเขียว
วันนี้ S50M18 จะซื้อขายวันสุดท้าย ดังนั้นแนะนำ Trading Short ใน S50U18 โดยมีแนวรับที่ 1,046 จุด และถัดไปที่ 1,034 จุด กรณีพลิกผลันตั้ง Stop Loss หากทะลุ 1,064 จุด
29 มิ.ย. 2561

จับทิศ SET50 โดย AECs : SET50 (S50U18) 28 มิ.ย. 2561

กลยุทธ์การลงทุน
Outright Trading: ***** วันนี้ S50M18 จะซื้อขายวันสุดท้าย ***** ดังนั้นแนะนำ Trading Short ใน S50U18 โดยมีแนวรับที่ 1,046 จุด และถัดไปที่ 1,034 จุด กรณีพลิกผลันตั้ง Stop Loss หากทะลุ 1,064 จุด
มุมมองด้านเทคนิค: คาดลงต่อ!!!
เมื่อวานนี้ S50U18 แม้ยืนในแดนบวกช่วงเช้าแต่ช่วงบ่ายแกว่งลง จนสุดท้ายปิด -6.3 จุด โดยแรงรีบาวด์ก่อนหน้านี้พิสูจน์ได้ว่าค่อนข้างอ่อนแอ เพราะไม่สามารถทำให้ทั้ง SET Index, SET50 Index (Spot) และ S50U18 กลับมายืนเหนือค่าเฉลี่ย EMA5วันได้ โดยเรามองว่าแนวโน้มหลักของดัชนียังคงเป็นขาลง จากสัญญาณ MACD ที่ปรับตัวลงต่อเนื่อง โดยเมื่อพิจารณากราฟเทคนิคของ SET50 (Spot) พบว่าจะมีแนวรับ 1,052 จุด (ตาม cost of carry model S50U18=1,046) และรับถัดไปที่ 1,040 จุด (S50U18=1,034)
มุมมองทางทฤษฎี: ต่างชาติชะลอการขาย!!!
เมื่อวานนี้ S50M18 ปิดลบด้วย % น้อยกว่า Spot ส่งผลให้ Basis เพิ่มขึ้นจากวันทำการก่อนหน้า 1.78 จุด โดยปัจจุบันอยู่ที่ระดับ +0.60 จุด แต่อย่างไรก็วันนี้ S50M18 จะซื้อขายวันสุดท้าย ดังนั้นค่า Basis จะเท่ากับค่าศูนย์ ส่วน Calendar Spread (S50U18-S50M18) ลดลงจากวันทำการก่อนหน้า 2.3 จุด โดยปัจจุบันอยู่ที่ระดับ -5.8 จุด เข้าใหล้ Theory Spread ที่ -6.17 จุด สะท้อนมุมมองเป็นกลางในระยะกลาง (3 เดือน) ของนักลงทุนที่มีต่อ SET50 Index
ทั้งนี้สามารถดูข้อมูลเพิ่มเติมและตารางราคาได้เพียงแค่คลิกชื่อ DW ด้านล่างนี้
 
 
Effective gearing: ใช้บ่งชี้โอกาสในการรับผลตอบแทนจากการลงทุนใน DW ตัวอย่างเช่น Effective Gearing เท่ากับ 5 เท่า หมายความว่า ถ้าราคาหุ้นอ้างอิงเปลี่ยนแปลงไป 1% ราคา DW จะเปลี่ยนแปลงไปประมาณ 5%
Sensitivity: แสดงให้เห็นว่าหุ้นอ้างอิงหรือดัชนีอ้างอิงเปลี่ยนแปลงไปเท่าไหร่ที่จะทำให้ DW เปลี่ยนแปลงไป 1 ช่วงราคา เช่น 1 ช่วงราคาของ DW ที่มีราคาต่ำกว่า 2 บาท เท่ากับ 0.01 บาท
 สนใจสอบถามข้อมูลเพิ่มเติม โทร. 02 694 7777 หรือ www.thaidw.com

*หมายเหตุ: บทความหรือบทวิเคราะห์บนหลักทรัพย์อ้างอิงหรือดัชนีหลักทรัพย์อ้างอิงด้านบนนี้มาจาก บล. เออีซี จำกัด (มหาชน) ซึ่งเป็นอิสระ โดยบริษัทหลักทรัพย์ แมคควอรี (ประเทศไทย) จำกัด (“บริษัท”) มิได้มีส่วนได้ส่วนเสียและความเห็นข้างต้นอาจขัดกับคำแนะนำหรือบทวิเคราะห์ของทางบริษัทได้ข้อมูลนี้มิใช่เพื่อประกอบการเสนอขาย ชักชวน หรือแนะนำให้ลงทุนแต่อย่างใด ในกรณีที่มีการอ้างอิงถึงข้อมูลผลงานในอดีต หรือเป้าหมายราคา มิได้เป็นสิ่งยืนยันผลตอบแทนในอนาคตการลงทุนในใบสำคัญแสดงสิทธิอนุพันธ์ (DW) มีความเสี่ยง ผู้ลงทุนจึงควรได้รับคำปรึกษาจากที่ปรึกษาการลงทุนถึงความเหมาะสมในการลงทุนและศึกษาข้อมูลรายละเอียดของการออกและเสนอขาย DW จากแบบแสดงรายการข้อมูลการเสนอขาย DW และร่างหนังสือชี้ชวนที่เกี่ยวข้องให้ครบถ้วนก่อนการลงทุน ทั้งนี้ในการคำนวนการเปลี่ยนแปลง (%) ของราคา DW คำนวนจากราคาเสนอซื้อสุดท้ายในช่วงเวลาโดยประมาณ 30 วินาที ก่อน Call Market (16.30น.) ทั้งนี้ บริษัทมิได้ให้บริการรับฝากเงินและ/หรือดำเนินธุรกิจการธนาคารในประเทศไทยแต่อย่างใด และความรับผิดชอบต่างๆ ของบริษัท มิได้แสดงถึงการบริการรับฝากเงิน/กู้เงิน ที่สัมพันธ์กับ Macquarie Bank Limited (เลขทะเบียนบริษัท ABN 46 008 583 542) และ Macquarie Bank Limited มิได้ให้การรับประกันหรือรับรองความรับผิดชอบของบริษัท แต่อย่างใด